L 330/50 Jurnalul Oficial al Uniunii Europene 15.11.2014 DECIZIA DE PUNERE ÎN APLICARE A COMISIEI din 13 noiembrie 2014 de modificare a anexei F la Directiva 64/432/CEE a Consiliului în ceea ce priveşte formatul mode- lelor de certificate de sănătate pentru schimburile comerciale în interiorul Uniunii de bovine şi porcine și cerințele suplimentare în materie de sănătate cu privire la Trichinella pentru schimbu- rile comerciale în interiorul Uniunii de porcine domestice [notificată cu numărul C(2014) 8336] (Text cu relevanță pentru SEE) (2014/798|UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine şi porcine (/), în special articolul 16 alineatul (2), întrucât: (1) Directiva 64/432/CEE stabileşte condițiile de sănătate animală care reglementează schimburile în interiorul Uniunii cu bovine și porcine. Directiva menționată stabileşte, printre altele, că bovinele şi porcinele trebuie să fie însoțite pe durata transportului către locul de destinație de un certificat de sănătate care respectă modelul 1 sau 2, după caz, stabilit în anexa F. (2) În conformitate cu articolul 1 din Regulamentul (CE) nr. 599/2004 al Comisiei (), diferitele certificate de sănătate necesare în contextul schimburilor comerciale în interiorul Uniunii urmează să fie prezentate pe baza modelului armonizat anexat la regulamentul respectiv. (3 În vederea adaptărilor care urmează să fie aduse conținutului certificatelor de sănătate prevăzute ca modelul 1 şi 2 în anexa F la Directiva 64/432/CEE, este necesar să se adapteze, de asemenea, formatul acestor modele de certificate de sănătate. (4) Dispoziţiile articolului 6 alineatul (2) litera (e) şi alineatul (3) din Directiva 64/432/CEE au expirat la 31 decembrie 2000 şi, prin urmare, nu ar trebui să mai constituie o opţiune de certificare în modelul de certificat de sănătate prevăzut ca modelul 1 în anexa F la directiva respectivă. (5)  Regulamentul (CE) nr. 2075/2005 al Comisiei (?) stabileşte norme pentru stabilirea statutului exploatațiilor în care sunt crescute porcinele domestice. (6)  Regulamentul (UE) nr. 216/2014 al Comisiei () de modificare a Regulamentului (CE) nr. 2075/2005 prevede cerințe care trebuie îndeplinite de către exploatanții din sectorul alimentar pentru a obține recunoaşterea oficială a exploatațiilor care aplică condiții de adăpost controlate şi acordă, unor astfel de exploatații, derogare de la dispozițiile privind testarea în momentul sacrificării. (7)  Regulamentul de punere în aplicare (UE) nr. 1114/2014 al Comisiei () de modificare a Regulamentului (CE) nr. 2075/2005 clarifică ce condiții se aplică atunci când porcinele domestice pentru reproducție şi producție sunt deplasate de la o exploatație la alta prin intermediul centrelor de colectare. (8)  Pentru a permite statelor membre să aplice regimul adecvat de testare care permite detectarea prezenței de Trichinella la sacrificare și să nu pună în pericol statutul exploatației de destinație de porcine domestice pentru reproducție și producție, informațiile privind recunoaşterea oficială a exploatației de origine a animalelor care fac obiectul schimburilor comerciale, care aplică condițiile de adăpost controlate astfel cum se prevede la articolul 8 din Regulamentul (CE) nr. 2075/2005, trebuie să fie incluse în modelul de certificat de sănătate pentru schimbu- rile comerciale în interiorul Uniunii cu porcine prevăzut ca modelul 2 din anexa F la Directiva 64/432/CEE. () JO121,29.7.1964,p. 1977|64. (') Regulamentul (CE) nr. 599/2004 al Comisiei din 30 martie 2004 de adoptare a unui model armonizat de certificat şi de proces-verbal al inspecției, referitoare la schimburile intracomunitare cu animale și cu produse de origine animală OL 94, 31.3.2004, p. 44). () Regulamentul (CE) nr. 2075/2005 al Comisiei din 5 decembrie 2005 de stabilire a normelor specifice aplicabile controalelor oficiale privind prezența de Trichinella în carne (JO L 338, 22.12.2005, p. 60). () Regulamentul (UE) nr. 216/2014 al Comisiei din 7 martie 2014 de modificare a Regulamentului (CE) nr. 2075/2005 de stabilire a normelor specifice aplicabile controalelor oficiale privind prezența de Trichinella în carne (JO L 69, 8.3.2014, p. 85). () Regulamentul de punere în aplicare (UE) nr. 1114/2014 al Comisiei din 21 octombrie 2014 de modificare a Regulamentului (CE) nr. 2075/2005 de stabilire a normelor specifice aplicabile controalelor oficiale privind prezența de Trichinella în carne (JO L 302, 22.10.2014, p. 46).